KUNTALAISALOITE:

METSÄSTYKSEN KIELTÄMINEN AURINGONLASKUN JA –NOUSUN VÄLISENÄ AIKANA PORIN KAUPUNGISSA

Vastaanottajat:

* Porin kaupunki

* Satakunnan riistanhoitopiiri

* Metsähallitus

Me Porin kaupungin asukkaat vaadimme, että aloitteen vastaanottaja kieltää Porin kaupungissa,  mahdollisuuksiensa mukaisesti, kaiken metsästyksen auringonlaskun ja –nousun välisenä aikana seuraavin perustein:

· Pimeässä tapahtuva metsästys aiheuttaa runsaasti vaaratilanteita sekä toisille metsästäjille, että ulkopuolisille. Vuosittain tapahtuvista metsästysonnettomuuksista merkittävä osa tapahtuu hämärässä/pimeässä.

· Metsästyslajien tunnettavuus on hämärässä/pimeässä käytännössä mahdotonta. Useilla metsästettävillä lajeilla, varsinkin linnuilla, on hyvin samannäköisiä sukulaislajeja, joiden erottaminen on täysin mahdotonta hämärässä/pimeässä. Lain mukaan metsästäjän on tunnettava laji ennen ampumista.

· Ilman noutavaa koiraa tapahtuva metsästys, erityisesti hämärässä, jättää maastoon helposti haavakoita ja siten aiheutetaan eläimille tarpeetonta kärsimystä. Tarpeettoman kärsimyksen tuottaminen on eläinsuojelulain (3§) ja metsästyslain (20§) mukaan kielletty.
· Pimeässä tapahtuva metsästys häiritsee monia mökkiläisiä sekä vakinaisia asukkaita, kun ammunta tapahtuu liian lähellä tontteja.

· Ruotsissakin on vastaavassa asiassa oltu esimerkillisiä ja siellä onkin jo pimeämetsästys ollut kielletty lain mukaan koko maassa jo pitkään. 

Nyt on aloitteen vastaanottajilla mahdollisuus olla edelläkävijöinä koko Suomessa ja kieltää pimeämetsästys Porin kaupungissa ensimmäisenä koko maassa.

Lisätietoja ja tarkennuksia osoitteesta:
http://www.ajl.fi/aloite2007

